b"\n_START_ARTICLE_\nPierluigi Collina\n_START_SECTION_\nAdolesc\xc3\xa8ncia i joventut\n_START_PARAGRAPH_\nNascut a Bolonya, va assistir a la universitat local i es va graduar en economia el 1984. Durant la seva adolesc\xc3\xa8ncia va jugar com a defensa en un equip de futbol de la seva ciutat. No obstant aix\xc3\xb2, el 1977 van conv\xc3\xa8ncer perqu\xc3\xa8 fes un curs d'arbitratge, en descobrir que tenia bones aptituds per a aquesta tasca. En menys de tres anys estava arbitrant partits regionals, mentre realitzava tamb\xc3\xa9 el servei militar. El 1988 va comen\xc3\xa7ar a arbitrar partits de la tercera divisi\xc3\xb3 italiana, i tres temporades despr\xc3\xa9s va ser ascendit de categoria, podent arbitrar ja partits de la Serie B i la S\xc3\xa8rie A.\n_START_SECTION_\nArgentina 0-1   Anglaterra\n_START_PARAGRAPH_\nVa ser l'\xc3\xbanic partit de primera ronda que va dirigir Collina, pertanyent al grup F. Tot i la tradicional rivalitat entre les dues seleccions, que feia del partit un examen de rigor, l'itali\xc3\xa0 va fer un bon paper, marcant correctament un penal sobre Michael Owen en el minut 43' que serv\xc3\xad perqu\xc3\xa8 David Beckham pos\xc3\xa9s el marcador 1-0 per als anglesos\n_START_SECTION_\nJap\xc3\xb3 0-1   Turquia\n_START_PARAGRAPH_\nEn vuitens de final, Collina tenia un gran pes sobre les seves espatlles, ateses les sospites sobre arbitratges favorables als equips organitzadors del torneig (Jap\xc3\xb3 i Corea del Sud). Novament va estar a l'altura, i Turquia va guanyar el partit gr\xc3\xa0cies a un gol aconseguit per \xc3\x9cmit Davalos en el minut 12.\n_START_SECTION_\nBrasil 2-0   Alemanya; La final\n_START_PARAGRAPH_\nDespr\xc3\xa9s de realitzar bones actuacions en els seus dos primers partits, Collina va ser designat per arbitrar la final. En aquest matx l'itali\xc3\xa0 va ser elogiat novament per la seva tasca despr\xc3\xa9s de mostrar nom\xc3\xa9s dues targetes grogues, una al brasiler Roque J\xc3\xbanior i una altra a l'alemany Miroslav Klose. El partit el va guanyar 2 per 0 la selecci\xc3\xb3 brasilera."